Eesti Raadio

Eesti Raadio (ER) – viešasis radijo transliuotojas Estijoje, kurį sudarė atskiros penkios radijo stotys. 2007 m. įkūrus Eesti Rahvusringhääling (ERR), Eesti Raadio sustabdė savo savarankišką veiklą ir buvo sujungta su Eesti Televisioon.

Istorija 
Estijoje radijas atsirado 1926 m., kuomet buvo įkurtas Radijo transliuotojas (est. Raadio Ringhääling, RRH). 1934 m. ji pertvarkyta bei pradėta vadinti Nacionaliniu radijo transliuotoju (est. Riigi Ringhääling, RRH).

1940 m. Estijos TSR Liaudies komisarų radijo komitetas stotį pervadino į ER – jos programos sinchronizuotos su kitų sovietinių respublikų programomis, įvestos visasąjunginės radijo programos. 1941 m. šalį okupavus naciams, radijo siųstuvas buvo konfiskuotas, įkurtas Revelio nacionalinis transliuotojas (vok. Landessender Reval). 1944 m. radijo siųstuvas vėl perduotas Estijos TSR radijo komitetui, sugrąžinta Kominterno radijo stoties programa. 1953 m. Estijos TSR radijo komitetas pertvarkytas į Pagrindinį Estijos TSR kultūros ministerijos direktoratą (kitaip – Estijos TSR radijo administracija).

1957 m. Estijos TSR radijo administracija buvo pertvarkyta bei įkurtas Estijos TSR valstybinis televizijos ir radijo transliavimo komitetas (est. Eesti NSV Ministrite Nõukogu Riiklik Televisiooni ja Raadio Komitee) dar vadintas Estijos TSR valstybiniu radiju ir televizija. 1967 m. balandžio 3 d. Estijos TSR Gosteleradijo įkurė stotį „Vikerraadio“. 

1990 m. Estijos TSR valstybinis radijas ir televizija buvo panaikintas – jis buvo padalintas į Eesti Televisioon ir Eesti Raadio. 1996 m. Narvoje pradėjo veikti radijo stotis rusų kalba Raadio 4. Eesti Raadio kaip nepriklausomo transliuotojo veikla buvo nutraukta 2007 m. gegužės 31 d. 2007 m. birželio 1 d. Eesti Raadio susijungė su Eesti Televisioon (ETV), buvo įkurtas bendrinis valstybinis transliuotojas Eesti Rahvusringhääling (ERR).

Išnašos 

Nacionaliniai transliuotojai
Žiniasklaida Estijoje